Afgʻoniston Prezidentiga hamdardlik maktubi

23.06.2017
Afgʻoniston Islom Respublikasi Prezidenti
Muhammad Ashraf G‘ani
Janobi Oliylariga
Muhtaram Prezident Janobi Oliylari,
Afgʻonistondagi Xelmand viloyatining Lashkargax shahridagi portlash oqibatida koʻplab insonlarning nobud boʻlgani va ogʻir jarohat olgani haqidagi xabar bizni qattiq qaygʻu soldi.
O‘zbekiston ushbu qabih terrorchilik xurujlarini keskin qoralaydi hamda bu tahdidga qarshi xalqaro miqyosda hamkorlik qilish zarurligigini yana bir bor ta’kidlaydi.
Ushbu musibatli damlarda, Siz Janobi Oliylariga va Siz orqali butun afgʻon xalqiga chuqur ta’ziya izhor etamiz. Qurbon boʻlganlarning oila a’zolari va yaqinlariga chuqur hamdardlik tuygʻularimizni yetkazib qoʻyishingizni soʻraymiz. Jarohat olganlarni esa tez fursatlarda sogʻayib ketishini tilaymiz.
Qaygʻu ila,
Shavkat Mirziyoyev
O‘zbekiston Respublikasi Prezidenti